paragraph_text: Njezine su slike uz sve šarolikosti veoma nježne te svaka odaje ljubav prema prirodi. Ima i vrlo otmjenih pastela, okušala se i u slikanju portreta i krajolika. Iza nje je ostao veliki broj slikarskih radova na keramici i porculanu. Na raznim izložbama bile su slike što ih je izlagala pohvaljivane i nagrađivane. Među inim dobila je kolajnu na izložbama u Zagrebu i Trstu.